procopius-history.de-aedificiis-lib-1-6 2.35
Τούτου δὲ τοῦ φρουρίου ἐκ σημείων μάλιστα πέντε ἐς τὰ Ρωμαίων ἤθη ἰόντι Ζηνοβία ποτὲ Ὀδονάθου γυνὴ τῶν ἐκείνῃ Σαρακηνῶν ἄρχοντος πόλιν ᾤκισέ που ἐνταῦθά τινα ἐν τοῖς ἄνω χρόνοις βραχεῖαν , καὶ τὸ ὄνομα ἀφῆκε τῇ πόλει . Ζηνοβίαν γὰρ αὐτήν , ὡς τὸ εἰκός , ἐπωνόμασεν . ἀλλὰ πολὺς ἄγαν μετὰ ταῦτα ἐπιρρεύσας ὁ χρόνος ἐρείπιον αὐτῆς τὸν περίβολον κατεστήσατο , ἅτε Ρωμαίων αὐτῆς ἐπιμελεῖσθαι οὐδαμῆ ἀξιούντων , ἔρημόν τε αὐτὴν τῶν ἐνοικούντων παντάπασι διειργάσατο . παρῆν οὖν Πέρσαις κατ' ἐξουσίαν , ἡνίκα ἂν ᾖ βουλομένοις σφίσιν , ἐν μέσοις γενέσθαι Ρωμαίοις , ἀνηκόοις ἔτι τῆς τῶν πολεμίων ἐφόδου οὖσιν . ἀλλὰ τὴν Ζηνοβίαν Ἰουστινιανὸς βασιλεὺς ἀνοικοδομησάμενος σύμπασαν , οἰκητόρων τε κατακόρως ἐμπλησάμενος , ἄρχοντά τε στρατιωτικῶν καταλόγων καὶ διαρκὲς ἄγαν καταστησάμενος φυλακτήριον , πρόβολον μὲν εἶναι τῆς Ρωμαίων ἀρχῆς , ἐπιτείχισμα δὲ διεπράξατο Πέρσαις · ὅς γε οὐχ ὅσον τὸ πρότερον ἀπέδωκε σχῆμα , ἀλλὰ καὶ πλεῖστον ἐχυρωτέραν εἰργάσατο ἢ πρότερον ἦν . σκόπελοι γὰρ αὐτὴν περιβάλλουσιν ὡς ἀγχοτάτω . τοῖς τε πολεμίοις διὰ ταῦτα ἐξῆν τοὺς ἐκ τοῦ περιβόλου ἀμυνομένους κατὰ κορυφὴν ἐνθένδε βάλλειν . ὅπερ ἀποκρούεσθαι διὰ σπουδῆς ἔχων οἰκοδομίαν τινὰ τῇ τοῦ περιβόλου ὑπερβολῇ ἑτέραν ἐνῆψε κατ' αὐτὸ μάλιστα τὸ τῶν σκοπέλων γειτόνημα , προκάλυμμα τοῖς ἐνθένδε μαχομένοις ἀεὶ ἐσομένην . πτερὰ τὴν οἰκοδομίαν καλοῦσι ταύτην ἐπεὶ ὥσπερ ἀποκρέμασθαι τοῦ τείχους δοκεῖ . ἅπαντα μὲν οὖν ὅσα βασιλεὺς ἐπὶ Ζηνοβίας εἰργάσατο φράσαι ἀμήχανον , ἐπεὶ ἐν χώρῳ ἐπὶ μακρότατον ἀγείτονι οὖσαν καὶ διὰ τοῦτο μὲν ἐν κινδύνοις ἀεὶ ἐσομένην , ἐπικουρίας δὲ τυχεῖν Ρωμαίων πλησιοχώρων οὐκ ὄντων αὐτῇ οὐκ ἂν δυναμένην , βεβαιοτάτης , ὡς τὸ εἰκός , ἐπιμελείας μάλιστα πάντων ἠξίωσεν · ὀλίγα δέ μοι ἄττα τῶν τῇδε πεπραγμένων γεγράψεται .
Lemmas: οὗτος δέ ὁ φρούριον ἐκ σημεῖον μάλιστα πέντε εἰς ὁ Ῥωμαῖος ἦθος εἶμι Ζηνοβία ποτέ Ὀδόναθος γυνή ὁ ἐκεῖνος Σαρακηνός ἄρχω πόλις οἰκίζω ποῦ ἐνταῦθα τις ἐν ὁ ἄνω χρόνος βραχύς , καί ὁ ὄνομα ἀφίημι ὁ πόλις . Ζηνοβία γάρ αὐτός , ὡς ὁ εἰκός , ἐπονομάζω . ἀλλά πολύς ἄγαν μετά οὗτος ἐπιρρέω ὁ χρόνος ἐρείπιον αὐτός ὁ περίβολος καθίστημι , ἅτε Ῥωμαῖος αὐτός ἐπιμελέομαι οὐδαμῆ ἀξιόω , ἐρῆμος τε αὐτός ὁ ἐνοικέω παντάπασι διεργάζομαι . πάρειμι οὖν Πέρσης κατά ἐξουσία , ἡνίκα εἄν εἰμί βούλομαι σφεῖς , ἐν μέσος γίγνομαι Ῥωμαῖος , ἀνήκοος ἔτι ὁ ὁ πολέμιος ἔφοδος εἰμί . ἀλλά ὁ Ζηνοβία Ἰουστινιανός βασιλεύς ἀνοικοδομέω σύμπας , οἰκήτωρ τε κατάκορος ἐμπίμπλημι , ἄρχω τε στρατιωτικός κατάλογος καί διαρκής ἄγαν καθίστημι φυλακτήριον , πρόβολος μέν εἰμί ὁ Ῥωμαῖος ἀρχή , ἐπιτείχισμα δέ διαπράσσω Πέρσης · ὅς γε οὐ ὅσος ὁ πρότερος ἀποδίδωμι σχῆμα , ἀλλά καί πλεῖστος ὀχυρός ἐργάζομαι ἢ πρότερος εἰμί . σκόπελος γάρ αὐτός περιβάλλω ὡς ἀγχοτάτω . ὁ τε πολέμιος διά οὗτος ἔξεστι ὁ ἐκ ὁ περίβολος ἀμύνω κατά κορυφή ἐνθένδε βάλλω . ὅσπερ ἀποκρούω διά σπουδή ἔχω οἰκοδομία τις ὁ ὁ περίβολος ὑπερβολή ἕτερος ἐνάπτω κατά αὐτός μάλιστα ὁ ὁ σκόπελος γειτόνημα , προκάλυμμα ὁ ἐνθένδε μάχομαι ἀεί εἰμί . πτερόν ὁ οἰκοδομία καλέω οὗτος ἐπεί ὥσπερ ἀποκρεμάννυμι ὁ τεῖχος δοκέω . ἅπας μέν οὖν ὅσος βασιλεύς ἐπί Ζηνοβία ἐργάζομαι φράζω ἀμήχανος , ἐπεί ἐν χῶρος ἐπί μακρός ἀγείτων εἰμί καί διά οὗτος μέν ἐν κίνδυνος ἀεί εἰμί , ἐπικουρία δέ τυγχάνω Ῥωμαῖος πλησιόχωρος οὐ εἰμί αὐτός οὐ εἄν δύναμαι , βέβαιος , ὡς ὁ εἰκός , ἐπιμέλεια μάλιστα πᾶς ἀξιόω · ὀλίγος δέ ἐγώ τις ὁ ὅδε πράσσω γράφω .